**Csoportvezetői reflexió**

**az NTP-MTTD-16-0130 pályázat záróeseményéről**

Az Informatika-Számítástechnika Tanárok Egyesülete „Egri, kaposvári, szentesi műhelyek projektmunkája Pro-Bot robottal az ISZE Tehetségpontban” c. projektje az NTP-MTTD-16-0130 támogatott pályázat keretében valósult meg.

A projekt záróeseményére 2017. március 20-án került sor. Kaposvár, Szentes, Eger programozás szakkörön részt vett tanulói tanulmányi kirándulást tettek Budapestre.

Az első közös programra a Csodák Palotájában került sor. (Budapest, XXII. kerület *Csopa Campona Budatétény, Családi Élményközpont* 1222 Budapest Nagytétényi út 37-43.)

Itt szinte minden eszközt kipróbáltak. Az Öveges teremben izgalmas előadásnak voltak részesei a tűz témakörében, ahol aktívan részt vettek a kísérletezésben is. Ezután egy közös ebéd következett.

Ebéd után indultunk a Microsoft magyarországi székházához, mivel korábban érkeztünk így volt időnk egy kis sétára is a Grafisoft parkban, közös fotózásra. Nagy élményt jelentett a gyerekeknek a házban való rövid séta, és az azt követő előadás, mely a biztonságos internetezésről szólt. Nagyon aktívak voltak a tanulók, sokan mesélték el saját élményeiket. A legvégén a játékszobában lehetőséget kaptak, hogy ők is kipróbálhassák az interaktív játékokat.

A hazafele utat is nagyon élvezték a gyerekek. Mindenféle érdekes történetek mesélésével szórakoztatták egymást.

Lakosné Makár Erika

Kaposvári csoport vezetője